Oplev friheden ved selv at bestemme, hvor turen går hen.
I kender det sikkert fra ferieplanlægningen med partner, venner eller familie; den ene vil helst shoppe i storbyen, den anden vil dase ved stranden, og den tredje vil gerne på lange gåture i smukke landskaber. Det bliver hurtigt dyrt i ferieudgifter.
Der findes heldigvis et rigtig godt alternativ. Nemlig kør-selv-ferie. Så kan I selv bestemme, hvor turen går hen, uanset om det er i Danmark eller en længere tur rundt i Europa.
Kør-selv-ferie giver en stor frihed til at opleve alt det, I hver især drømmer om, på én og samme ferie. Strand den ene dag, en smuk kirke den anden, shopping den tredje og gåtur den fjerde.
Forestil dig at kunne holde ind, når det passer jer, nyde udsigten hvor og når som helst og stoppe op, hvis I kører forbi noget spændende. Dét er da ferie! Og så slipper I tilmed for at stresse over dyre hoteller og besværlige overnatningsmuligheder, hvor I skal komme og gå indenfor bestemte tidsrum; I har nemlig overnatningen med på taget hele tiden.